פיטר קראוץ'

פיטר ג'יימס קראוץ (באנגלית: Peter James Crouch; נולד ב-30 בינואר 1981) הוא כדורגלן עבר אנגלי ששיחק בעמדת החלוץ במספר קבוצות בפרמייר ליג ובנבחרות אנגליה. הוא ידוע בזכות גובהו - 2.01 מטר, שהופך אותו לשחקן הגבוה ביותר ששיחק בנבחרת אנגליה בכל הזמנים. הוא שיחק 42 פעמים בנבחרת אנגליה בין השנים 2005 ו-2010, הבקיע 22 שערים עבור מדינתו בתקופה הזו והשתתף בשני מונדיאלים.<ref></ref> הוא מחזיק בשיא של השחקן שהבקיע הכי הרבה שערים בנגיחות בהיסטוריה של הפריימר ליג.<ref></ref>

ב-12 ביולי 2019 הודיע על פרישה ממשחק פעיל.

== ביוגרפיה ==
קראוץ' נולד במקלספילד, צ'שייר.<ref></ref> משפחתו עברה לסינגפור כשהוא היה בן שנה.<ref></ref> המשפחה גרה במשך שלוש שנים בדרום-מזרח אסיה לפני שהם חזרו לאנגליה. קראוץ' למד בבית הספר היסודי רוקת' ובבית הספר היסודי נורת' אילינג והתחיל לשחק כדורגל בנורת'הולט הוטספר. הוא הוזמן למרכז למצוינות של ברנטפורד ב-1991 והוא גם שיחק במועדון הילדים ווסט מידלאקס קולטס בזמן שלמד בתיכון דרייטון מאנור.<ref name=":0"></ref> קראוץ' סירב לחוזים בצ'לסי ומילוול והצטרף לקווינס פארק ריינג'רס בקיץ 1994.<ref name=":0" /> הוא לא נשאר זמן רב בק.פ.ר, מכיוון שבנובמבר צוות האימון בלופטוס רואד עבר לטוטנהאם הוטספר, יחד עם מאמן קבוצת הנוער דס באלפין שהציע לקראוץ' חוזה בספארס.<ref name=":0" />

משפחתו של קראוץ' היו אוהדי צ'לסי והוא הפך לנער כדורים בסטמפורד ברידג' בגיל עשר.<ref></ref> כילד, הוא הלך לכמה משחקים של צ'לסי.<ref></ref> לאחר מכן, הוא אמר לאתר הרשמי של ליברפול שלמרות זאת, הוא וחבריו היו אוהדים של ק.פ.ר.<ref></ref>

== קריירת מועדונים ==

=== טוטנהאם הוטספר ===
קראוץ' חתם על חוזה מקצועי עם טוטנהאם הוטספר ב-2 ביולי 1998 אחרי ששיחק שם בקבוצת הנוער.<ref name=":1"></ref> עם זאת, הוא לא שיחק בקבוצה הראשונה והושאל למועדונים אחרים. הוא היה תקופה קצרה בדולוויץ' המלט שהייתה בליגת איסטמיאן ובקיץ 2000 שיחק ב-IFK הסלהולם בשוודיה שהייתה בליגה השלישית במדינה.<ref></ref>

=== ק.פ.ר ופורטסמות' ===
ב-28 ביולי 2000, טוטנהאם מכרה את קראוץ' לקווינס פארק ריינג'רס שהייתה אז בליגה הראשונה תמורת 60,000 פאונד.<ref name=":1" /><ref></ref> הוא הותיר רושם מיידי בק.פ.ר והבקיע עשרה שערי ליגה בעונת 2000/2001, אבל זה לא הספיק כדי למנוע את הירידה של הקבוצה לליגה השנייה.<ref></ref>

בגלל ירידת הליגה, ק.פ.ר היו צריכים למכור רבים מהשחקנים הטובים ביותר שלהם בשל בעיות כספיות, ופורטסמות' קנתה את קראוץ' עבור 1.5 מיליון פאונד.<ref></ref> קראוץ' כבש 18 שערי ליגה ב-27 משחקים בהם פתח בעונת 2001/2002.<ref></ref>

=== אסטון וילה ===
במרץ 2002, מועדון הפרמייר ליג אסטון וילה קנה את קראוץ' עבור חמישה מיליון פאונד.<ref></ref> הוא הבקיע במשחק הראשון שלו עבור וילה את השוויון מול ניוקאסל יונייטד והבקיע עוד שני שערים בשבעה משחקים.<ref></ref> עם זאת, קראוץ' לא הצליח לשמור על מקום קבוע בהרכב באסטון וילה בעונת 2002/2003 והוא שיחק 18 פעמים ולא הבקיע.<ref></ref> במטרה לשחק בקבוצה הראשונה, הוא הושאל לנוריץ' סיטי מספטמבר לדצמבר 2003.<ref></ref> קראוץ' שיחק 15 פעמים עבור המועדון בעונת 2003/2004, והבקיע ארבעה שערים שעזרו לקבוצה לעלות ליגה.<ref name=":2"></ref>

לאחר תקופת ההשאלה, הוא חזר לאסטון וילה והבקיע צמד נגד לסטר סיטי, שער ניצחון מאוחר נגד מידלסבורו ושער ראשון נגד בולטון וונדררס.<ref name=":2" /> וילה מכרה את קראוץ' ביולי 2004 לסאות'המפטון עבור 2.5 מיליון פאונד.<ref></ref>

=== סאות'המפטון ===
למרות שבהתחלה שימש כגיבוי לחלוצים הראשונים ג'יימס ביטי וקווין פיליפס, קראוץ' הפך לפוקוס של ההתקפה של סאות'המפטון כאשר הארי רדנאפ הגיע וביטי נמכר.<ref></ref> הוא הבקיע הרבה שערים חשובים במאבק הירידה של סאות'המפטון, כולל שער נגד ליברפול בניצחון 2-0 בבית, שער נגד ארסנל בתיקו 1-1 בבית ושני שערים נגד מידלסברו בניצחון 3-1 בחוץ.<ref></ref> הוא גם הבקיע פנדל מנצח מאוחר במשחק נגד היריבה המושבעת של סאות'המפטון, פורטסמות', בגביע ה-FA.<ref></ref> הרמה שלו בסאות'המפטון גרמה לכך שהוא זומן בפעם הראשונה לנבחרת אנגליה.<ref></ref> הוא הבקיע 16 שערים ב-33 משחקים במהלך עונת 2004/2005. ב-19 ביולי 2005, סאות'המפטון הסכימה למכור את קראוץ' עבור 7 מיליון פאונד לליברפול בחוזה של ארבע שנים.<ref></ref>

=== ליברפול ===
קראוץ' עבר בחינה מדוקדקת של התקשורת בגלל מחסור בשערים בחודשים הראשונים שלו בליברפול. ב-19 משחקים - בארבעה חודשים - הוא לא הבקיע. קראוץ' זכה לשבחים על פנים אחרות של המשחק שלו, כמו הנגיעה שלו בכדור. הבצורת הסתיימה ב-3 בדצמבר 2005 כאשר הוא הבקיע נגד ויגאן את'לטיק. הוא הבקיע שער נוסף באותו משחק.<ref></ref> בעונת 2006/2007, הוא הבקיע את השער היחיד במשחק נגד מנצ'סטר יונייטד בסיבוב החמישי של גביע ה-FA, הניצחון הראשון של ליברפול על מנצ'סטר יונייטד בגביע אחרי מלחמת העולם השנייה.<ref></ref> ב-13 במאי הוא עזר לליברפול לזכות בגמר גביע ה-FA נגד וסטהאם יונייטד כאשר הוא בישל שער לסטיבן ג'רארד בשער השני של ליברפול.<ref></ref>

הוא הבקיע את שער הניצחון בניצחון 2-1 על צ'לסי במשחק מגן הקהילה.<ref></ref> בעונת 2006/2007 בליגת האלופות, הוא הבקיע את השער הראשון שלו באירופה נגד מכבי חיפה.<ref></ref> ב-31 במרץ הוא הבקיע את השלושער הראשון שלו במועדון בניצחון 4-1 על ארסנל.<ref></ref> זה גם נקרא "שלושער מושלם" מכיוון שהוא הבקיע שער ברגל ימין, ברגל שמאל ובנגיחה.<ref></ref> הוא השתתף בגמר ליגת האלופות 2007, אותו ליברפול הפסידה למילאן באתונה, כמחליף.<ref></ref> הוא סיים את עונת 2006/2007 כמלך השערים בכל התחרויות עם 18 שערים.

בתחילת עונת 2007/2008, היו לו הזדמנויות מוגבלות לשחק בליברפול עקב הגעתם של חלוצים אחרים, כולל פרננדו טורס. הוא הבקיע נגד טולוז בשלב המוקדמות לליגת האלופות באוגוסט, והוא הבקיע שני שערים בניצחון 8-0 נגד בשיקטש בשלב הבתים בנובמבר.<ref></ref> ב-19 בדצמבר, קראוץ' קיבל כרטיס אדום במשחק רבע הגמר של גביע הפוטבול ליג נגד צ'לסי.<ref></ref> באפריל, הוא הבקיע שער בתיקו 1-1 נגד ארסנל שעזר לליברפול לסיים את העונה במקום הרביעי.<ref></ref>

=== חזרה לפורטסמות' ===
ב-7 ביולי 2008, הוכרז שקראוץ' הסכים מילולית להצטרף למועדון הקודם שלו, ומחזיק גביע ה-FA, פורטסמות' בעסקה בשווי 11 מיליון פאונד.<ref></ref> קראוץ' הבקיע את השער הראשון שלו בחזרתו לפורטסמות' בניצחון 3-0 נגד אברטון בגודיסון פארק ב-30 באוגוסט 2008. ב-2 באוקטובר 2008, קראוץ' הבקיע פעמיים בתוספת הזמן במשחק חוץ בליגה האירופית נגד ויטוריה דה גימארייש כדי לעזור לפורטסמות' להגיע לשלב הבתים של התחרות בעונת 2008/2009.<ref></ref> הוא הבקיע פעמיים נגד הירנפיין בניצחון 3-0 בפראטון פארק, אך פורטסמות' לא עלתה משלב הבתים.<ref></ref> קראוץ' שיחק 46 פעמים בעונה והבקיע 16 שערים.<ref></ref>

=== חזרה לטוטנהאם ===
ב-27 ביולי 2009, טוטנהאם הוטספר החתימה את קראוץ' עבור 10 מיליון פאונד בחוזה של חמש שנים.<ref></ref> הוא הבקיע את השער הראשון שלו בשביל טוטנהאם בניצחון 5-1 נגד דונקסטר רוברס בגביע הפוטבול ליג ב-26 באוגוסט 2009.<ref></ref> הוא הבקיע שוב במשחק הבא שלו את השער הראשון שלו בליגה בשביל ספרס בניצחון 2-1 נגד ברמינגהאם סיטי.<ref></ref> ב-23 בספטמבר, קראוץ' הבקיע את השלושער הראשון שלו בשביל הספרס בניצחון 5-1 נגד פרסטון נורת' אנד בגביע הפוטבול ליג.<ref></ref><ref></ref> במאי, השער המאוחר שלו נגד מנצ'סטר סיטי בניצחון 1-0 במה שנקרא "משחק 15 מיליון הפאונד" שם את הספרס בעמדה לשחק בפעם הראשונה אי פעם בליגת האלופות.<ref></ref>

ב-25 באוגוסט 2010, קראוץ' הבקיע שלושער נגד יאנג בויז כדי לעזור לספרס לעלות לשלב הבתים של עונת 2010/2011 בליגת האלופות.<ref></ref> ב-15 בפברואר 2001, קראוץ' הבקיע את שער הניצחון במשחק שמינית הגמר בליגת האלופות נגד מילאן בחוץ.<ref></ref> שלושה שבועות מאוחר יותר, ספרס עלו לרבע הגמר לאחד שהמשחק בבית הסתיים ב-0-0.<ref></ref> הוא הבקיע שער עצמי נגד מנצ'סטר סיטי, מה שהבטיח את עלייתה של סיטי לליגת האלופות.<ref></ref>

=== סטוק סיטי ===
ב-31 באוגוסט 2011, סטוק סיטי החתימה את קראוץ' לארבע שנים עבור 10 מיליון פאונד, מה שהיה אז סכום שיא עבור המועדון.<ref></ref><ref></ref> קראוץ' ערך את משחק הבכורה שלו במועדון בניצחון 1-0 על ליברפול ב-10 בספטמבר.<ref></ref> הוא הבקיע את השער הראשון שלו עבור הפוטרס בתיקו 1-1 נגד מנצ'סטר יונייטד.<ref></ref> הוא הבקיע את השער השני שלו במשחק הבא נגד בשיקטש בקמפיין עונת 2011/2012 בליגה האירופית.<ref></ref> קראוץ' הבקיע נגד מכבי תל אביב, בלקברן רוברס ו-וולברהמפטון וונדררס לפני שפספס את משחקי חג המולד בגלל וירוס.

ב-2 בינואר 2012, קראוץ' הבקיע שני שערים נגד בלקבורן בניצחון 2-1<ref></ref> ועבר את השער ה-100 שלו בליגה.<ref></ref> ב-24 במרץ 2012, קראוץ' הבקיע נגד מנצ'סטר סיטי בתיקו 1-1.<ref></ref> הוא הבקיע 13 שערים בעונה. בארוחת הפרסים של סוף העונה, הוא זכה בתואר שחקן השנה של המועדון ובפרס שער השנה על השער נגד מנצ'סטר סיטי.<ref></ref>

קראוץ' החל את עונת 2012/2013 היטב, והבקיע חמישה שערים בשבעה משחקים נגד סווינדון טאון, ויגאן את'לטיק, מנצ'סטר סיטי וצמד נגד סוונסי סיטי. הוא איבד כמה שיניים אחרי שפבריסיו קולוצ'יני בעט לו בפה במשחק נגד ניוקאסל יונייטד ב-28 בנובמבר 2012 והיה צריך לעבור ניתוח מתקן.<ref></ref> לאחר מכן, עברו שלושה חודשים שבהם לא הבקיע לפני שהוא הבקיע נגד ויגאן ב-29 בינואר 2013.<ref></ref> לאחר מכן עברו עוד שלושה חודשים ללא שער לפני שהוא הבקיע נגד קווינס פארק ריינג'רס, המועדון שלו לשעבר, ב-20 באפריל 2013 בניצחון 2-0.<ref></ref> הוא סיים את העונה עם שמונה שערים.<ref></ref>

מארק יוז החליף את טוני פוליס כמאמן הקבוצה במאי 2013, ולמרות שקראוץ' פתח בהרכב בשני המשחקים הראשונים של עונת 2013/2014, יוז הוריד אותו לספסל.<ref></ref><ref></ref> הוא חזר להרכב הפותח ב-26 באוקטובר 2013 והבקיע בהפסד 3-2 נגד מנצ'סטר יונייטד.<ref></ref> קראוץ' שמר על המקום שלו בהרכב עד סוף העונה שבה הוא סיים כמלך השערים עם עשרה שערים ב-38 משחקים.<ref></ref>

בינואר 2015, קראוץ' חתם על הארכת חוזה לשנתיים בסטוק סיטי. ב-28 בפברואר 2015, קראוץ' הבקיע את שער הניצחון בניצחון 1-0 נגד האל סיטי והשווה את שיא השערים בנגיחה בפרמייר ליג של אלן שירר של 46 שערים.<ref></ref> הוא שבר את השיא ב-24 במאי עם שער בניצחון 6-1 נגד ליברפול.<ref></ref> קראוץ' השווה את מספר השערים שלו בעונה הקודמת, עשרה שערים.<ref></ref> בסוף העונה, קראוץ' עבר ניתוח במפשעה.<ref></ref> קראוץ' התקשה לקבל זמן משחק בעונת 2015/2016 ושיחק 18 פעמים שתשע מהן היו כמחליף. הוא הבקיע פעמיים, במשחק נגד פולהאם בגביע הפוטבול ליג ובמשחק נגד דונקסטר רוברס בגביע ה-FA.<ref></ref>

קראוץ' הבקיע שלושער בחוץ נגד סטיבנג' בגביע הפוטבול ליג בניצחון 4-0 ב-23 באוגוסט 2016.<ref></ref> ב-9 בינואר 2017, קראוץ' חתם על חוזה חדש עם סטוק סיטי עד לקיץ 2018. קראוץ' הבקיע ארבעה שערים בחמישה משחקים עד סוף העונה, כולל השער ה-100 שלו. הוא היה השחקן המבוגר ביותר להגיע לאבן הדרך הזו.<ref></ref><ref></ref> קראוץ' שיחק 29 פעמים בעונת 20016/2017 והבקיע עשרה שערים.<ref></ref>

קראוץ' קבע שיא של מספר ההופעות הגבוה ביותר של מחליף בפרמייר ליג ב-20 בנובמבר 2017 כשהוא נכנס כמחליף בפעם ה-143 במשחק נגד ברייטון אנד הוב אלביון, ושבר את השיא של שולה אמאובי.<ref></ref><ref></ref> הוא הפך לכובש המצטיין של סטוק סיטי בפרמייר ליג בכל הזמנים באותה עונה, עם 45 שערים, אחר ששבר את השיא של ג'ונתן וולטרס.<ref></ref> קראוץ' חתם על חוזה לעוד עונה בסטוק סיטי בנובמבר 2017.<ref></ref> קראוץ' שיחק 34 פעמים בעונת 2017/2018 והבקיע שישה שערים.<ref></ref> סטוק סיטי ירדה ליגה.

=== ברנלי ===
קראוץ' חתם בברנלי מהפרמייר ליג ב-31 בינואר 2019 על חוזה עד לסוף עונת 2018/2019 ועסקת החלפת שחקן עם סאם ווקס.<ref></ref> קראוץ' ערך את הופעת הבכורה שלו בברנלי ב-2 בפברואר כשנכנס כמחליף בתיקו 1-1 נגד סאות'המפטון. היה לו השפעה מיידית מכיוון שהוא היה חלק בכך שברנלי קיבלה פנדל.<ref></ref> הוא שוחרר בסוף העונה<ref></ref> והודיעה על פרישה ב-12 ביולי 2019 בגיל 38.<ref></ref>

== קריירה בין-לאומית ==
קראוץ' שיחק עבור נבחרת אנגליה עד גיל 20 בגביע העולם עד גיל 20 ב-1999.<ref></ref> הוא שיחק עבור נבחרת העד גיל 21 באליפות אירופה בכדורגל עד גיל 21 בשווייץ במאי 2002, בו הוא הבקיע שער נגד שווייץ.<ref></ref><ref></ref>

במאי 2005, הוא זומן בפעם הראשונה לנבחרת הבוגרת על יד המאמן סוון-יוראן אריקסון לסיבוב המשחקים של הקבוצה בארצות הברית. הוא ערך את הופעת הבכורה שלו במשחק נגד קולומביה.<ref></ref> הוא הופיע פעמיים במוקדמות מונדיאל 2006, כשחקן פותח נגד אוסטריה בניצחון 1-0 וכשחקן מחליף בניצחון 2-1 נגד פולין. ב-1 במרץ 2006, הוא הבקיע את השער הראשון שלו עבור אנגליה בניצחון 2-1 נגד אורוגוואי.<ref></ref>

במאי 2006, קראוץ' נכלל בסגל של 23 שחקנים של אנגליה למונדיאל 2006.<ref></ref> קראוץ' פתח במשחק הראשון של אנגליה במונדיאל 2006 נגד פרגוואי ב-10 ביוני 2006. הוא פתח במשחק הבא נגד טרינידד וטובגו והבקיע את השער התחרותי הראשון שלו בנבחרת. השער הביא למחלוקת מכיוון שבשידור חוזר היה ניתן לראות שקראוץ' משך בשיער של ברנט סאנצ'ו. קראוץ' לא פתח במשחק השלישי, אבל לאחר פציעה של מייקל אואן בדקה הראשונה של המשחק, הוא נכנס כמחליף.<ref></ref> קראוץ' נכנס כמחליף במשחק רבע הגמר נגד פורטוגל אחרי שוויין רוני הורחק. אנגליה הפסידה את המשחק בפנדלים.<ref></ref>

קראוץ' נשאר חלק מנבחרת אנגליה תחת מחליפו של אריקסון, סטיב מקלרן, ופתח במשחק הראשון של מקלרן כמאמן, משחק ידידות נגד יוון באוגוסט 2006. הוא הבקיע פעמיים והמשחק הסתיים בניצחון 4-0 של אנגליה. במשחק הפתיחה של שלב המוקדמות ליורו 2008 נגד אנדורה, הוא הבקיע שני שערים בניצחון 5-0 ב-2 בספטמבר 2006. מכיוון שהוא היה זקוק לניתוח אחרי פצע באף שהוא קיבל במשחק של ליברפול, הוא לשחק בשני משחקי מוקדמות במרץ 2007. הוא חזר לשחק נגד ברזיל במאי וביונו והבקיע נגד אסטוניה.<ref></ref> קראוץ' היה המבקיע המצטיין של אנגליה בשלב המוקדמות עם חמישה שערים. אנגליה סיימה שלישית בבית ולא עלתה ליורו 2008.<ref></ref>

ב-1 באפריל 2009, קראוץ' פתח במשחק במוקדמות מונדיאל 2010 נגד אוקראינה תחת פאביו קאפלו. הוא הבקיע ואנגליה ניצחה 2-1.<ref></ref> קראוץ' שיחק במשחק ידידות נגד סלובניה ובמשחק מוקדמות מונדיאל נגד קרואטיה.<ref></ref> הוא הבקיע צמד במשחק מוקדמות מונדיאל נגד בלארוס<ref></ref>. הוא הבקיע עוד צמד במשחק ידידות נגד מצרים ב-3 במרץ 2010 ושער במשחק נגד מקסיקו ב-24 במאי.<ref></ref>

קראוץ' נכלל ברשימת 23 השחקנים למונדיאל 2010.<ref></ref> הוא עלה כמחליף במשחק הפתיחה נגד ארצות הברית ובמשחק הבא נגד אלג'יריה.<ref></ref><ref></ref>

קראוץ' לא היה חלק מנבחרת אנגליה ליורו 2012. אחרי הטורניר, דווח שקראוץ' סירב להיות בנבחרת אלא אם הוא יהיה חלק מההרכב המקורי, לפי המאמן רוי הודג'סון,<ref></ref> מה שגרר ביקורות. עם זאת, קראוץ' אמר מאוחר יותר שזה לא היה המצב ושהוא "לעולם" לא ירצה לא לשחק עבור אנגליה.<ref></ref>

== חיים אישיים ==
קראוץ' והדוגמנית אבי קלנסי התחתנו ב-30 ביוני 2011.<ref></ref> יש להם שתי בנות ושני בנים.

באוגוסט 2012 הוא נמצא אשם בנהיגה במהירות מופרזת שארעה בנובמבר 2011, ונקנס ב-1,000 פאונד. ב-16 באוקטובר 2012 נפסל רישיונו למשך חצי שנה.

קראוץ' הוציא אוטוביוגרפיה בשם "Walking Tall – My Story" ב-2007.<ref name=":0" /> ספרו השני, "How to be a Footballer", יצא ב-2018.<ref></ref> בסתיו 2018 הוא החל לשדר פודקאסט בשם "That Peter Crouch Podcast" עם טום פורדייס וכריס סטארק.<ref></ref><ref></ref> 

לקראוץ' יש תעודת הכשרה מקצועית בפנאי ותיירות אשר הוא השיג כחלק מתוכנית לימודי חובה בטוטנהאם הוטספר.<ref></ref>

לאחר פרישתו מכדורגל הנחה תוכנית בשבת בערב ב-BBC One בשם "Peter Crouch: Save Our Summer".<ref></ref> ב-2022 הוא השתתף בפאנל של העונה השנייה של "הרקדן במסכה" ובפאנל בפרק של העונה הרביעית של "הזמר במסכה".

== סטטיסטיקה ==

=== מועדונים ===
{| class="wikitable"
|+
! rowspan="2" |עונה
! rowspan="2" |מועדון
! rowspan="2" |ליגה
! colspan="2" |בליגה
! colspan="2" |בגביע
! colspan="2" |בגביע הליגה
! colspan="2" |באירופה
! colspan="2" |אחר
! colspan="2" |סה"כ
|-
!הופעות
!שערים
!הופעות
!שערים
!הופעות
!שערים
!הופעות
!שערים
!הופעות
!שערים
!הופעות
!שערים
|-
|1999/2000
|טוטנהאם הוטספר
|פרמייר ליג
|0
|0
|0
|0
|0
|0
|0
|0
| colspan="2" |—
|0
|0
|-
|1999/2000
|דולוויץ' המלט
|ליגת איסטמיאן
|6
|1
| colspan="2" |—
| colspan="2" |—
| colspan="2" |—
| colspan="2" |—
|6
|1
|-
|2000
|IFK הסלהולם
|הליגה השנייה
|8
|3
| colspan="2" |—
| colspan="2" |—
| colspan="2" |—
| colspan="2" |—
|8
|3
|-
|2000/2001
|קווינס פארק ריינג'רס
|הליגה הראשונה
|42
|10
|3
|2
|2
|0
| colspan="2" |—
| colspan="2" |—
|47
|12
|-
|2001/2002
|פורטסמות'
|הליגה הראשונה
|37
|18
|1
|0
|1
|1
| colspan="2" |—
| colspan="2" |—
|39
|19
|-
|2001/2002
| rowspan="3" |אסטון וילה
|פרמייר ליג
|7
|2
| colspan="2" |—
| colspan="2" |—
| colspan="2" |—
| colspan="2" |—
|7
|2
|-
|2002/2003
|פרמייר ליג
|14
|0
|0
|0
|0
|0
|4
|0
| colspan="2" |—
|18
|0
|-
|2003/2004
|פרמייר ליג
|16
|4
|0
|0
|2
|0
| colspan="2" |—
| colspan="2" |—
|18
|4
|-
! colspan="3" |סך הכול
!37
!6
!0
!0
!2
!0
!4
!0
! colspan="2" |—
!43
!6
|-
|2003/2004
|נוריץ' סיטי (בהשאלה)
|הליגה הראשונה
|15
|4
| colspan="2" |—
| colspan="2" |—
| colspan="2" |—
| colspan="2" |—
|15
|4
|-
|2004/2005
|סאות'המפטון
|פרמייר ליג
|27
|12
|5
|4
|1
|0
| colspan="2" |—
| colspan="2" |—
|33
|16
|-
|2005/2006
| rowspan="3" |ליברפול
|פרמייר ליג
|32
|8
|6
|3
|1
|0
|8
|0
|2
|2
|49
|13
|-
|2006/2007
|פרמייר ליג
|32
|9
|1
|0
|1
|1
|14
|7
|1
|1
|49
|18
|-
|2007/2008
|פרמייר ליג
|21
|5
|4
|2
|3
|0
|8
|4
| colspan="2" |—
|36
|11
|-
! colspan="3" |סך הכול
!85
!22
!11
!5
!5
!1
!30
!11
!3
!3
!134
!42
|-
|2008/2009
|פורטסמות'
|פרמייר ליג
|38
|11
|3
|1
|1
|0
|6
|4
|1
|0
|49
|16
|-
|2009/2010
| rowspan="3" |טוטנהאם הוטספר
|פרמייר ליג
|38
|8
|6
|1
|3
|4
| colspan="2" |—
| colspan="2" |—
|47
|13
|-
|2010/2011
|פרמייר ליג
|34
|41
|1
|0
|0
|0
|10
|7
| colspan="2" |—
|45
|11
|-
|2011/2012
|פרמייר ליג
|1
|0
| colspan="2" |—
| colspan="2" |—
|0
|0
| colspan="2" |—
|1
|0
|-
! colspan="3" |סך הכול
!
!
!
!
!
!
!
!
!
!
!
!
|-
|2011/2012
| rowspan="8" |סטוק סיטי
|פרמייר ליג
|32
|10
|3
|2
|2
|0
|3
|2
| colspan="2" |—
|40
|14
|-
|2012/2013
|פרמייר ליג
|34
|7
|3
|0
|1
|1
| colspan="2" |—
| colspan="2" |—
|38
|8
|-
|2013/2014
|פרמייר ליג
|34
|8
|1
|0
|3
|2
| colspan="2" |—
| colspan="2" |—
|38
|10
|-
|2014/2015
|פרמייר ליג
|33
|8
|2
|1
|3
|1
| colspan="2" |—
| colspan="2" |—
|38
|10
|-
|2015/2016
|פרמייר ליג
|11
|0
|2
|1
|5
|1
| colspan="2" |—
| colspan="2" |—
|18
|2
|-
|2016/2017
|פרמייר ליג
|27
|7
|1
|0
|1
|3
| colspan="2" |—
| colspan="2" |—
|29
|1
|-
|2017/2018
|פרמייר ליג
|31
|5
|1
|0
|2
|1
| colspan="2" |—
| colspan="2" |—
|34
|6
|-
|2018/2019
|צ'מפיונשיפ
|23
|1
|2
|1
|1
|0
| colspan="2" |—
| colspan="2" |—
|26
|2
|-
! colspan="3" |סך הכול
!225
!46
!15
!5
!18
!9
!3
!2
! colspan="2" |—
!261
!62
|-
|2016/2017
|סטוק סיטי עד 23
|—
| colspan="2" |—
| colspan="2" |—
| colspan="2" |—
| colspan="2" |—
|1
|0
|1
|0
|-
|2018/2019
|ברנלי
|פרמייר ליג
|6
|0
| colspan="2" |—
| colspan="2" |—
| colspan="2" |—
| colspan="2" |—
|6
|0
|-
! colspan="3" |סך הכול קריירה
!599
!145
!45
!18
!33
!15
!53
!24
!5
!3
!735
!205
|}

== נבחרת לאומית ==
{| class="wikitable"
|+
! colspan="3" |נבחרת אנגליה
|-
!שנה
!הופעות
!שערים
|-
|2005
|4
|0
|-
|2006
|12
|11
|-
|2007
|8
|3
|-
|2008
|6
|0
|-
|2009
|6
|4
|-
|2010
|6
|4
|-
!סה"כ
!42
!22
|}

== תארים ==

=== קבוצתיים ===

==== נוריץ' סיטי ====

* הליגה הראשונה של הפוטבול ליג: 2003/2004

==== ליברפול ====

* הגביע האנגלי: 2005/2006
* מגן הקהילה: 2006
* ליגת האלופות - מקום שני: 2006/2007
* גביע העולם למועדונים - מקום שני: 2005

=== אישיים ===

* שחקן העונה של קווינס פארק ריינג'רס: 2000/2001
* שחקן העונה של פורטסמות': 2001/2002
* שחקן השנה של סטוק סיטי: 2011/2012
* שער השנה של סטוק סיטי: 2011/2012

==קישורים חיצוניים==

* 
* 

==הערות שוליים==

קטגוריה:חלוצי כדורגל אנגלים
קטגוריה:כדורגלנים אנגלים
קטגוריה:כדורגלני טוטנהאם הוטספר
קטגוריה:כדורגלני קווינס פארק ריינג'רס
קטגוריה:כדורגלני פורטסמות'
קטגוריה:כדורגלני אסטון וילה
קטגוריה:כדורגלני נוריץ' סיטי
קטגוריה:כדורגלני סאות'המפטון
קטגוריה:כדורגלני ליברפול
קטגוריה:כדורגלני סטוק סיטי
קטגוריה:כדורגלני ברנלי
קטגוריה:כדורגלני נבחרת אנגליה
קטגוריה:כדורגלני מונדיאל 2006
קטגוריה:כדורגלני מונדיאל 2010
קטגוריה:אנגלים שנולדו ב-1981